D abeddel yettḥazzan tameslayt, abeddel-agi yezmer ad yili deg temsislit, deg usalaɣ, akken daɣen yezmer ad yili deg umawal. Tanḍawit tettlil-d mi ara ibeddel wakud seg tallit ɣer tayeḍ, mi ara mgaradent temnaḍin, tettbeddil seg umdan ɣer wayeḍ, tettemgarad tmeslayt n ṭmeṭṭut ɣaf tmaslayt n urgaz, tin n umɣar ɣef tin n yilemẓi, yemgarad amek yettmeslay win yeɣran ɣef win ur neɣri ara, win ixeddmen d amejjay ɣef win ixeddmen d aḥeddad.1